57% offentlige investeringer Det viser en meningsmåling, som Megafon har foretaget for Politiken Søndag og TV 2. 57 procent mener, at politikerne skal bruge penge på offentlige investeringer, hvis de vil øge den økonomiske vækst og skabe arbejdspladser. 36% privatforbrug Derimod foretrækker 36 procent flere penge til privatforbrug. Dermed er et flertal af danskerne imod den måde, som regeringen har forsøgt at få væksten tilbage i samfundet. Skattelettelser på 9 milliarder Regeringen har i den seneste tid pumpet penge ud til de private husholdninger. Blandt andet gennem skattelettelser i år på cirka ni milliarder kroner og adgang til Den Særlige Pensionsopsparing på op imod 30 milliarder kroner efter skat. Dertil kommer skattelettelser næste år på cirka 14 milliarder kroner. /ritzau/

Opsummering:
Et flertal af danskerne ser hellere statens penge gå til renoveringer af skoler, plejehjem og sygehuse end ned i deres egne lommer.